cyanic-selkie/wikianc huggingface dataset:
Michael (albom)
Mübahisə
11 noyabr 2010-cu ildə Michael Jackson Estate tərəfindən verilmiş açıqlamada bildirildi ki, "vaxtilə Maykl Ceksonla işləmiş altı prodüsser, həmçinin son 30 ildə onunla birgə işləmiş bütün işçiləri – Brüs Sviden, Mett Forger, Stüart Brouli, Maykl Prins, Dr. Friz və Tedi Rili təsdiq edirlər ki, mahnıdakı səs Maykl Ceksona məxsusudur." Daha sonra Jackson Estate and Epic tərəfindən tutulmuş iki muzdlu musiqi tədqiqatçısı mahnını "dalğa analizi"ndən keçirdilər. Ceyson Malaxi əldə edilmiş nəticə barədə açıqlamasında qeyd etdi ki, "bir çoxlarının səsini Mayklın səsindən çox çətinliklə ayırdığı gənc ifaçı özü də qeyd edir ki, o, mahnının yazılmasında iştirak etməyib."
Satış göstəriciləri
Satışa çıxarıldığı ilk həftədə albom 85.000 nüsxəylə satılaraq Almaniyada birinci yerə yüksəlmişdir. Həmçinin Avstriya, İtaliya, Niderland və İsveçdə də albom satışa çıxarıldığı həftədə birinci yeri ələ almışdır. ABŞ – da satışa çıxarıldığı ilk həftədə albom 228.000 nüsxəylə satılaraq "Billboard 200" – də üçüncü yerdə debüt etmişdir. Birləşmiş Krallıqda isə, ilk həftədə 113.000 nüsxəylə satılan albom dördüncü yerdə debüt etmişdir. Fransada 26, 689 nüxsə satışla beşinci, Danimarkada isə 4, 936 nüsxə satışla dördüncü yerdə debüt etmişdir. Albomun Birləşmiş Krallıqda 19 dekabrda 113.000 nüsxə satışla dördüncü yerə yüksəlməsi krallıq ərazisində "Dangerous" albomunun satışa çıxarıldığı 20 il ərzində Maykl Cekson göstərdiyi ən yaxşı nəticə olmuşdur.
Tənqidçilərin mövqeyi
"Michael" albomu tənqidçilər tərəfindən orta və ya qarışıq rəylər almışdır. 100 tənqidçinin mövqeyini nəzərdən keçirən "Metacritic"in gəldiyi nəticəyə görə albom 57 balla qiymətləndirilmiş, rəyi soruşulanların əksəri isə albom haqqında "orta və qarışıq fikirlər" söyləmişlər. Media nümayəndələrinin şübhəli yanaşmaları və Ceksonlar ailəsi nümayəndələri arasında albomla bağlı yaranmış fərqli fikirlərə baxmayaraq, ümumilikdə albom geniş kütlə tərəfindən gözlənildiyindən də yaxşı qarşılanmış və böyük uğur qazanmışdır. "Huffington Post"dan Joe Vogel qeyd edir ki, "bu məsələdə alt xətt var: "Michael" bir neçə yeni təsiredici əsərdən ibarətdir" və "onun adətləri, fikirləri, çox yönlülüyü və dahiliyi hər əsərdə özünü büruzə verir. Başqa kim, sosial himn xarakterli mahnıları, insanı özünü göylərdə hiss etməyə məcbur edən hip hop və rok musiqini və insanı kədərləndirən melodik balladaları onun kimi ifa edə bilərdi?"
"NME"-dən Dan Martin albomu "müxtəlif zövq çeşidləri" adlandırır, lakin qeyd edir ki, "əgər insanlar alboma təkrarən çox qulaq asarlarsa ordakı mahnılarda çirkin qüsurlar tapamağa başlayacaqlar." "The Daily Telegraph" qəzetindən Neil McCormick albomu "gözəl albom" adlandırır və qeyd edir ki, "Bu alboma əlbəttə ki, insanların gözlədiklərindən daha çox əziyyət çəkilməsi və əmək sərf edilməsi aydındır." Rolling Stone jurnalından Jody Rosen isə qeyd edir ki, albom "Maykl Ceksonun albomu ola bilməz" və Cekson "indiyə kimi heç vaxt belə zəif bir toplu istehsal etməzdi", lakin "bunu insanın öz xarizması ilə apardığı təcrübə kimi də dəyərləndirmək olar." "Entertainment Weekly"dən Leah Greenblatt qeyd edir ki, "bu albom əlbəttə ki, onun adını gücləndirmir", eyni zamanda "The New York Times" xəbər verir ki, Ceksonlar ailəsi "kolleksiyanı ilham verici, sevimli, qızğın və paranoid" kimi dəyərləndirir.
Alboma daxil olan mahnılar
(*) yardımçı prodüser
Fruktidor
thumb|200px|Naməlum rəssam. [[Alleqoriya, timsalında Fruktidor ayı]] Fruktidor (, sözündən — meyvə və  — hədiyyə) — Böyük Fransa inqilabından sonra tərtib olunmuş təqvimə əsasən, 1793-cü ilin oktyabrdan 1806-cı ilin 1 yanvarına qədər qüvvədə olmuş XII ay (19/20 avqust — 17/18 sentyabr).
Müqayisə cədvəli
Franska revolutionskalendern
İzabella Abezqauz
Abezqauz İzabella Vladimirovna (1923-1988) — musiqişünas, sənətşünaslıq namizədi (1955).
Fəaliyyəti
1954-1988-ci illərdә ADK-nda dərs demişdir. "Ü.Hacıbəyovun "Koroğlu" operası" (M.,1987) adlı tədqiqat əsərində bəstəkarın musiqi sintaksisi, forma, məqam, harmoniya və ritm sahəsindəki bədii axtarışları təhlil edilir.
Kukur
Kukur — müxtəlif tərkibli və davamiyyətli süxurların növbələşməsi ilə səciyyələnən yüksək sahillərin yuyulması nəticəsində bərk süxurların sahil dayazlığında sütun, çılpaq qaya və s. Formada qalan abraziya qalıqlarına deyilir.
Lama gölü
Lama gölü — Krasnoyarsk diyarının ən böyük sirinsulu göllərindən biridir. Tektonik məşəlli göl Norilskdən 120 km şərqdə yerləşir.
Əsas məlumatlar
Gölün uzunluğu 80 kilometr, maksimal eni 8 km, sahəsi isə 318 min km² təşkil edir. Gölün dərinliyi 300 metrdən yüksək olması düşünülür. Bəziləri isə dərinliyin hətta 600 metr təşkil etəsi ehtimal edilir. Suyu olduqca soyuqdur. Lama gölü Melkoye gölü ilə Lama çayı vastəsi ilə birləşir.
Buzla örtülü olması 200-220 gün müddətində olur.
«Lama» adının mənası
1911-ci ildə mərkəzi qərargah tərəfindən tərtib edilən xəritələrdə göl təsvir edilir. Göl yerləşdiyi ərazidən kifayyət qədər aralıda göstərilmişdir. Onun adı isə Davıdov olaraq keçir. Bununla belə yeli xalq arasında bu isim heç vaxt işlədilməmişdir.
Turizm
Əsrarəngiz təbiət, təmiz hava, ayaq dəyməyın ərazilər insanları göl ətrafına cəlb edir. Bura turizm və dincəlmək üçün əlveişlidir.
Gölə axan Kapçuk çayı vastəsi ilə Kapçuk gölünə getmək olar.
Örgənilməsi
Göl ilk dəfə Nikolay Nikolayeviç Urvansev və onun həmkarı Bazanov tərəfindən tərtib edilən xəritədə göstərilmişdir. Onlar 1921-ci ildə norilsk ekspedisiyası zamanı gölü xəritəyə salmışdılar.
Senecio mattirolii
— fəsiləsinin  cinsinə aid biki növü.
Pinus montezumae
(Pinus montezumae) —  fəsiləsinin  cinsinə aid bitki növü.
Mehdixanlı (Bərdə)
Mehdixanlı — Azərbaycan Respublikasının Bərdə rayonunun inzibati ərazi vahidində kənd.
Tərkibinə daxil olan inzibati ərazi vahidindəki kəndlər
Mehdixanlı kəndi
Seyid Yusifli kəndi
Bələdiyyə
Mehdixanlı bələdiyyəsi
Foto məlumatlar
Mehdixanlı kəndi 2012
Voronej Dövlət Texniki Universiteti
Voronej Dövlət Texniki Universiteti — Rusiyada universitet; müasir informasiya texnologiyalarının geniş tətbiq olunduğu və İT istiqamətli ixtisaslara xüsusi önəm verildiyi ali təhsil ocaqlarından biri.
Tarixi
Əsası 1956-cı ildə qoyulmuş Voronej Dövlət Texniki Universiteti bu gün Rusiyanın ən böyük ali təhsil müəssisələrindən biridir. Axşam Maşınqayırma İnstitutu kimi fəaliyyətə başlayan ali təhsil ocağı 1958-ci ildə Voronej Axşam Politexnik İnstitutuna çevrilib. Ali məktəb 1962-ci ildə Voronej Politexnik İnstitutu adlandırılaraq gündüz, axşam və qiyabi formaları üzrə tədrisə başlanılıb. 1993-cü ildən isə universitet statusunu əldə edərək Voronej Dövlət Texniki Universiteti kimi fəaliyyətini davam etdirib.
Hər mərhələdə ali məktəb inkişaf edirdi, onun strukturu təkmilləşirdi, ixtisasların siyahısı və tələbələrin kontingenti artırdı, professor-müəllim personalının peşəkarlığını yüksəlirdi, maddi baza möhkəmləndirilirdi.
Hazırda ali məktəbin tələbə auditoriyası, təbiət-texniki kollecin şagirdləri daxil olmaqla, təxminən 12 min nəfəri əhatə edir. Universitetin 776 müəllimindən 80-dən çoxu professor, 360-ı dosent və elmlərin namizədidir.
Universitetin tərkibinə fakültələrdən əlavə, maşınqayırma və aerokosmik texnika institutu, 40 kafedra, təbiət-texniki kolleci, mütəxəssislərin hazırlığı keyfiyyəti problemləri üzrə tədqiqat mərkəzinin Voronej filialı, Voronej vilayəti yeni informasiya texnologiyaları mərkəzi, 15 tədris-istehsal kompleksi daxildir.
Universitetin infrastrukturuna 5 tədris-laboratoriya korpusu, 2 yataqxana, 2 yeməkxana, 2 tibb məntəqəsi və elmi laboratoriyalar, tədqiqat bölmələrin yerləşdiyi bir sıra binalar daxildir.
Hal-hazırda orta-xüsusi təhsilin 5 ixtisası, ali peşə təhsilinin 7 ixtisası üzrə, bakalavr hazırlığının 25, magistr hazırlığının 16 istiqaməti üzrə tədris həyata keçirilir.
Fakültələri
Ali təhsil ocağında mühəndis iqtisadiyyatı, radiotexnika və elektronika, energetika və idarəetmə sistemləri, informasiya texnologiyaları və kompüter təhlükəsizliyi, qiyabi təhsil, hərbi təhsil, ali məktəbə qədər və əlavə təlim fakültələri fəaliyyət göstərir. Biz texniki istiqamət üzrə ixtisaslaşan 4 fakültənin ixtisasları barədə məlumat verəcəyik.
İnformasiya texnologiyaları və kompüter təhlükəsizliyi fakültəsi universitetin əsas bölmələrindən biridir. Burada tədris avtomatlaşdırılmış planlaşdırma və informasiya sistemləri, avtomatlaşdırılmış və hesablama sistemləri, planlaşdırmanın kompüter intellektual texnologiyaları, informasiya təhlükəsizliyi sistemləri, sənaye dizaynında qrafika, qurulma və informasiya texnologiyaları, ali riyaziyyat və fizika-riyaziyyat modelləşdirməsi istiqamətləri üzrə təşkil olunur.
Mühəndis iqtisadiyyatı fakültəsində maşınqayırma müəssisəsində iqtisadiyyat və idarə etmə, personalı idarə etmə, iqtisadi nəzəriyyə və iqtisadi siyasət, mühəndis iqtisadiyyatı, ictimaiyyətlə əlaqələr və pedaqogika, tarix və politologiya, fəlsəfə ixtisasları üzrə tədris həyata keçirilir.
Energetika və idarəetmə sistemləri fakültəsində elektromexanika sistemləri və elektrik qüvvəsi təchizatı, nəzəri və sənaye istilik energetikası, texniki sistemlərdə elektrik ötürücüsü, avtomatika və idarə etmə, fövqəladə hallarda mülki müdafiə texnologiyaları və təminatları, sənaye ekologiyasının və həyat fəaliyyəti təhlükəsizliyi kafedraları fəaliyyət göstərir.
Yeni İnformasiya Texnologiyaları Mərkəzi
Universitetin Voronej Vilayəti Yeni İnformasiya Texnologiyaları Mərkəzi informasiyalaşdırma mərkəzlərinin və yeni informasiya texnologiyaları mərkəzlərinin federal şəbəkəsi şəklində ölkədə təhsilin informasiyalaşdırılması üzrə vahid infrastrukturunun əsas hissəsidir. Mərkəzin elmi-təşkilati fəaliyyəti Rusiya Federasiyası Təhsil və Elm Nazirliyi tərəfindən dəstəklənir. Mərkəzin yaradılmasında əsas məqsəd informasiyalaşdırmanın vahid dövlət siyasətinin keçirilməsi ilə yanaşı təhsil müəssisələrində yüksək informasiya mədəniyyətinin formalaşmasından ibarətdir. Bu gün mərkəz informasiyalaşdırma sahəsində elmi-texniki parkı təşkil edir və informasiya texnologiyaları və telekommunikasiyadan istifadə sahəsində vəziyyətin monitorinqini aparır.
Elektron kitabxana sistemi
Voronej Dövlət Texniki Universitetində zəngin onlayn kitabxana yaradılaraq istifadəçilərin ixtiyarına verilib. Resursun məlumat bazaları məlumat kitabçaları, lüğətlər, ensiklopediyalar, video — audio materiallar, bədii ədəbiyyatı və müxtəlif sahə ədəbiyyatlarını əhatə edir. "www.biblioclub.ru" internet resursunda təqdim olunan kitabxana aşağıdakı interaktiv xidmətlər təklif edilir:
Bundan əlavə, elektron kitabxanada bir sıra əlavə xidmətlər və proqramlar istifadəyə verilib. Belə ki, istifadəçilər kitabxana meneceri (elektron kitabxananın formalaşması üzrə proqram), plagiat detektoru (plagiat axtarışının avtomatlaşdırılmış sistemi), kitabın nüsxəsinin çapının sifarişi (Print-on-Demand), kitabların skan edilməsinin sifarişi (Scan-on-Demand), ali məktəbin əməkdaşları üçün elmi işlərin nəşri xidmətlərindən yararlana bilərlər.
Üçölçülü çapetmə
Üçölçülü çapetmə prinsipcə sinterləmə ilə oxşar olan bu üsul başqa birləşdirmə metodu ilə işləyir və fiziki əsasına görə adi çapetməyə (plotter üsulu) bənzədiyindən üçölçülü çapetmə - 3D Printing adlanır. İlkin material kimi burada qranulatlardan və tozlardan istifadə edilir. İşçi zonaya qat şəklində çəkilmiş toz, xüsusi birləşdirici komponentin püskürdülməsi ilə bir-birinə yapışdırılır. Bu işləmə prinsipi demək olar ki, birləşdirilən materialın xassələrindın asılı olmadığından material seçimini asanlaşdırır.
thumb|right|upright=1.5|3D-çapetmçə qurğusu.
İşləmə prinsipi
3D Printing qurğusu işçi zonada yerləşən iki çəndən, işçi kameradan və bunların üzərində düzxəttli hərəkət edən çapetmə mexanizimindən (plotterdən) ibarətdir. Bu çənlər proses zamanı işçi zonaya toz verilməsinə, kamera isə əsasən prosesin aparılması, yəni hissənin qurulmasına xidmət edir. Hər bir çən hərəkətsiz divarlardan və Z istiqamətində hərəkətli lövhədən (dibdən) ibarətdir. Toz çənlərinin dibi hər bir yeni qat çəkilməzdən əvvəl yuxarıya hərəkət etdirilərək lazımi miqdarda toz qarışığını işçi zonaya çıxarır. Sonra bu kütlə xüsusi diyircəyin vasitəsilə işçi platformanın üzərinə bərabər yayılır.
İşçi kamera isə əksinə olaraq hər addımdan sonra aşağıya doğru hərəkət etdirilir. Proses ilkin qatın tıkilməsi ilə başlayır. Lazımi miqdarda toz işçi platformanın üzərinə çəkildikdən sonra başlıqdan onun üzərinə su əsasında hazırlanmış birləşdirici maye püskürdülür. Birləşdiricinin püskürdülməsi çap başlığının malik olduğu 128 ədəd ucluqların vasitəsi ilə eyni zamanda yerinə yetirilir. Toz hissəcikləri birləşdirici maye bərkidikdən sonra lokal olaraq bir-biri ilə birləşərək möhkəm təbəqə yaradır. Birləşdirilməmiş toz hissəcikləri isə işçi zonada qalaraq hissə üçün dayaq rolunu oynayırlar. Çap başlığı hissənin en kəsiyinin həndəsi formasına üyğun olaraq hərəkət etdirilir. Birləşdirici maye su əsasında hazırlandığından qurulmuş hissənin təxminən 10%-ini su təşkil edir.
Birinci təbəqə hazır olduqdan sonra işçi platforma bir addım aşağıya hərəkət etdirilir. Beləcə proses, hissə tam hazır olana qədər təkrarlanır. Bu üsulun fərqləndirici cəhətlərindən biri də ondan ibarətdir ki, birləşdirici məhlul rəngli də ola bilər. Belə məhlullar rəngli hissələrin hazırlanmasında istifadə edilir. Prosesin iş prinsipi müxtəlif materialların tətbiqində bir çox sərbəstliyə imkan verir. Əsasən bir neçə toz-birləşdirici kombinasiyası mümkündür. Məsələn, gips-keramika və ya polimerin tətbiqini misal kimi göstərmək olar.
Şərqi Türküstan bayrağı
thumb|250px|right|Şərqi Türküstan bayrağı
Şərqi Türküstan bayrağı və ya Kökbayraq ( - Birinci Şərqi Türküstan Respublikasının milli bayrağı. 1933-cü ilin 12 noyabr tarixində yaradılmışdır. Şərqi Türküstan azadlıq hərəkatının simvoludur.
Bu bayraq Türkiyə və Azərbaycan respublikalarının bayraqlarına bənzəyir. Hər üçündə Tenqriçiliyin simvolları olan ay və ulduz vardır. Bayraqdakı göy rəng Göytürkləri tərənnüm edir.
Təsviri
250px|thumb|right|Şərqi Türküstan İslam Respublikasının prezidenti Xoca Niyaz "Kökbayrağ"ın qarşısında (1933) 500px|thumb|center|Şərqi Türküstan bayrağının konstruksiyası.
Apollon 4
thumb|right|Apollon-4 və Saturn raketi Apollon-4 — NASA-nın Apollon proqramlarından biridir. Apollon-4 Apollon proqramının kosmonavtsız layihələrindəndir. NASA 1967-ci il noyabrın 9-da Apollon 4-ü Kennedi Kosmos Mərkəzindən (Florida, ABŞ) Saturn raketilə kosmosa göndərdi.
Üçtəpə (Cəlilabad)
Üçtəpə — Azərbaycan Respublikasının Cəlilabad rayonunun inzibati ərazi vahidində kənd.
Tarixi
31 may 2013-cü ildə Azərbaycan Respublikasının Milli Məclisinin qərarı ilə Təzəkənd kəndi Üçtəpə kənd inzibati ərazi dairəsi tərkibindən ayrılaraq, yeni yaradılan Təzəkənd kənd inzibati ərazi dairəsinə verilmişdir.
İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.
Yol
31 iyul 2014-cü il tarixində Azərbaycan Respublikasının Prezidenti Cəlilabad rayonunun Alar-Təzəkənd-Üçtəpə-Əliqasımlı-Cəfərxanlı avtomobil yolunun tikintisinin davam etdirilməsi məqsədi ilə Sərəncam imzalamışdır. Həmin Sərəncama əsasən, Azərbaycan Respublikasının 2014-cü il dövlət büdcəsinin dövlət əsaslı vəsait qoyuluşu xərclərinin bölgüsündə kəndlərarası avtomobil yollarının tikintisi və yenidən qurulması üçün nəzərdə tutulmuş vəsaitin 7 milyon manatı Cəlilabad Rayon İcra Hakimiyyətinə ayrılmışdır.
Prizren qalası
Prizren qalası, Dujans qalası və ya Kalyaya qalası - Serbiyada Kosovada yerləşən qala. Qala bir zamanlar Serbiya İmperiyasının paytaxtı olmuş Prizren şəhərinin yaxınlığında yerləşir.
Tarixi
Qala XI əsrdə qədim Terandanın qalıqları üzərində inkişaf etdirilmişdi. Qalanın adı ilk dəfə 1019-cu ildə Bizans hökmdarı II Basil (976-1025) tərəfindən Pridzjiana şəklində çəkilib. 1072-ci ildə Serb şəhzadəsi Konstantin Bodin (1081–1101) Prizrendə "Bolqarların imperatoru" elan olunmuşdur.
Uzunsov danaayağı
— fəsiləsinin  cinsinə aid biki növü.
Qısa morfoloji təsviri
Çoxillik bitkidir. Kök yumruları yastıtəhərdəyirmidir.Gövdə yarpaq saplağından uzundur. Örtük neştərvaridir, uzanmışdır,xaricdən yaşıl və ya tünd-qırmızıdır, sivri sonluğu gərilmişdir.
Yarpaq
Yarpaqları saplaqdan qısadır,uzanmış-nizəşəkilli formadadır, orta bölümü kütləşmişdir, uzunsovdur, kənardakılar 2-3 dəfə qısadır, qabarıq və ya geriyə
qatlanmışdır. Qıça törəmələri iyşəkillidir, qısa saplaq üzərindədir, qalındır və uzunluğu 20 sm-ə qədərdir, örtükdən azacıq qısadır,bənövşəyi və ya tünd-qırmızı rəngdədir.
Çiçəkləməsi
May
Meyvə verməsi
May
Azərbaycanda yayılması
Otlu yamaclarda, dərələrdə, kolluqlarda və meşədə bitir. BQ (Quba),Qobustan, BQ şərq, Kür düzənliyi, KQ (hər yerində) Naxç. dağlıq, Lənk. dağ.. Ovalıqdan orta dağ qurşağına qədər.
Təsərrüfat əhəmiyyəti
Bitkinin bütün hissələrində zəhərli maddə vardır. Kök yumruları nişasta ilə zəngindir, quruduqdan sonra öz zəhərli təsirini itirir və qida üçün yararlı olur.
Fridrix Şiller
İohan Xristof Fridrix fon Şiller — alman şairi, filosof, tarixçi və dramaturqu, alman romantik ədəbiyyatının nümayəndəsi.
Ömrünün son illərində Yohann Volfqanq Göte ilə çox məhsuldar, lakin bir qədər mürəkkəb dostluq münasibəti qurur. Bu yaradıcılıq münasibətləri iki dahi ədibin öz estetik dünya görüşlərıni müzakirə və mübadilə etməsinə, Hötenin yarımçıq buraxdığı bir çox əsərlərini tamamlamasına imkan yaradır. Bu ədəbi-fəlsəfi münasibətlər sonralar alman ədəbiyyatında Veymar klassisizmi adlanacaq bir dövrün əsasını qoyur. Şiller Höte ilə birgə estetik dünya görüşlərinə düşmən kəsilmiş filosoflara cavab olaraq "Yadlar" ("Die Xenien") adlı qısa, lakin çox kəskin satirik poemalar məcmuəsini yazır.
Adı tarixdə 100 ən çox öyrənilmiş şəxsiyyətlər siyahısına daxil edilib.
Həyatı
1780-ci ildə Şiller Ştutqartda hərbi alay həkimi vəzifəsinə təyin edilir.
"Quldurlar" pyesinin 1781-ci ildə Manheymdə tamaşaya qoyulmasından sonra, Şiller hərbi tribunala verilir və ondan bir daha yazmamaq tələb olunur. Şiller 1873-cü ildə Ştutqartdan qaçır. Qaçışdan əvvəl qələmə aldığı iki pyesi — "Fiesko" və "Məkr və məhəbbət" də Manheym teatrında səhnəyə qoyulur.
1787-ci ildə oxucularından birinin dəvəti ilə qonaq qaldığı Drezden şəhərini tərk edir və 1789-cu ilə qədər Veymarda yaşayır. Həmin il Yena universitetində tarix və fəlsəfə fakültəsinə professor təyin edilir, 1790-cı ildə isə Şarlotta fon Lengefeld adlı qadınla evlənir. Bu nigahdan Şillerin iki oğlu və iki qızı dünyaya gəlir.
Şairin 1785-ci ildə yazdığı "Şadlığa mədhiyyə" əsərinə sonralar dahi alman bəstəkarı Lüdviq van Bethoven musiqi bəstələyir. Bu musiqi əsəri hazırda Avropa İttifaqının rəsmi himnidir.
Valeriya Qnarovskaya
Qnarovskaya Valeriya Osipovna — sovet əsgəri, sanitar təlimatçı, Sovet İttifaqı Qəhrəmanı (ölümündən sonra)
1942-ci ilin yazında 229-cu atıcı diviziyanın tərkibinə qatılıb və 1942-ci ilin iyul ayında Stalinqrad cəbhəsində vuruşub.
23 sentyabr 1943-cü ildə İvanenki kəndi yaxınlığında, 907-ci atıcı alay, 244-cü atıcı diviziyanın sanitar təlimatçısı, əsgər Qnarovskaya, yaralı əsgərləri döyüş ərazisində çıxarıb, sarğı stansiyasına (və ya tibb məntəqəsinə) aparan zaman, tibb məntəqəsinin önünə iki alman tankının keçdiyini görür. Yaralıları qurtarmaq üçün, 19 yaşlı Valeriya Qnarovskaya, bir neçə əl bombası ilə birgə özünü tankaların birinin altına ataraq tankı partladır. İkinci tankı isə Valeriya Qnarovskayanın xilas etdiyi sovet əsgərləri vurur. 19 yaşlı əsgər Valeriya Qnarovskaya bu hadisəylə qəhrəmancasına şəhid olur.
Uşaqlıq illəri
18 oktyabr 1923-cü ildə, Lujskiy qəzasının, Modolitsı kəndində doğulub. Atası Osip Qnarovskiy Yandeb kəndinin poçt müdiri çalışıb. Anası Yevdokiya Mixayilovna isə, evdar qadın olub.
1924-cü ildə Qnarovskilər ailəsi Yandeb kənd sovetliyinə köçüb və Valeriya burada ibtidai məktəbi bitirib. İbtidai məktəbi bitirdikdən sonra, Podporojie şəhərində Puşkin adına orta məktəbə qəbul olunub. 1941-ci ildə Valeriya 10-ci sinifi bitirdikdən sonra Dağ-Mədənçilik instituna daxil olmağı planlaşdırır. Lakin müharibə onun bu planlarını alt-üst edir. Müharibə başladıqdan sonra ailə (anası Yevdokiya Mixayilovna, 75 yaşlı nənəsi və kiçik bacısı) Omsk vilayətinin, Berdyuzhskiy rayonuna evakuasiya olunub.
Məşədiibişli
Məşədiibişli — Azərbaycan Respublikasının Bərdə rayonunun inzibati ərazi vahidində kənd.
Akantit
Akantit — mineral, Ag2 S
Haqqında
Monoklinik. Aşağı temperaturlu modifikasiya. Habitus priz­ma­tik. Aqreqat: torpaqvari, ağacabənzər, sapvari. Argentit üzrə paramorfozlar. Qara. Sərtliyi 2-2,5. Xüsusi çəkisi 7,24. Hidrotermal, 179° C-dən aşağı temperaturda əmələ gəlir. Pb-Zn yataqlarında argentitlə birlikdə.
Çinili köşk
thumb| Çinili Köşk thumb|Çinili Köşk Muzeyinin giriş hissəsindən bir görüntü, qarşısında Arkeoloji Muzeyi binası görülməkdədir.(mart 2013) thumb|İslami sənət əsərlərinin sərgiləndiyi iç bölümü
Çinili köşk — Topqapı Sarayının kənar qala divarlarının içində yerləşir. 1472-ci ildən qalma bir köşkdür. Osmanlı sultanı Fateh Sultan Mehmet tərəfindən yazlıq saray və ya köşk olaraq tikdirilmişdir. Memarı qəti olaraq bəlli olmasa da, bəzi mənbələr Memar Çevik Sinan tərəfindən inşa edildiyini bildirilir. Sırça Köşk və ya Sırça Saray kimi də adlandırılır.
1875-1891-ci illərdə Muzeyi Hümayun (İmperiya Muzeyi) olaraq xidmətə verilmişdir. 1953-cü ildə Türk və İslam İncəsənəti Muzeyi olaraq açılmıştır. Daha sonra İstanbul Arxeologiya Muzeyinin tərkibinə qatılmışdır. Muzeydə Səlcuqlu və Osmanlı dövrlərindən qalma İznik çinisi və keramika nümunələri nümayiş etdirilir.
Quruluşu
Köşkün daxilində dörd iç eyvanı və bunları birləşdirən tək bir qübbə, künclərdə dörd, biri əsas olmaqla beş otağı vardır. Otaqların geridə olan ikisi daha sadə quruluşlu xidmətə məxsus yerlərdir. Birində zirzəmiyə enən pilləkən vardır. Əsl otaqlar öndə olan üç dənədir. Bunlar bir-birindən çox başqa rəng və formalarda, bir qismi bəzəkli gözəl bəzəklərlə örtülüdür. Orta otağın tağının və köşəliklərinin gips zinət əşyaları ilə bəzədilmişdir. Bina Köhnə əsər muzeyi olduğu zaman ara divar sökülmüş, iki tərəf birləşdirilmişdir. Son təmirdə bu divar bərpa olmaqla bərabər, xarici eyvanı örtən vitrin yerində qalıbdır. Bütün eyvanlar kimi, açıqda olanlar da çini örtülüdür.
Rusiya-Osmanlı müharibəsi (1806-1812)
Napoleonun apardığı işğalçı müharibələr Osmanlı imperiyası ilə Rusiya imperiyasını yaxınlaşdırdı. 1805-ci ildə imzalanmış müqaviləyə görə, rus hərbi gəmiləri Bosfor və Dardanel boğazlarından keçmək hüququ aldı, lakin rusların Valaxiya və Moldovada, ingilislərin isə Misir və Suriyada fəallaşması Austrelis döyüşündən sonra III Səlimi Fransa ilə yaxınlaşdırdı. 1806-cı ildə rus qoşunlarının Valaxiya və Moldovanı tutması Osmanlının Rusiyaya müharibə elan etməsinə səbəb oldu. Osmanlıların Fransanın köməyi ilə Krımı qaytarmaq cəhdi alınmadı. 1812-ci il mayın 16-da Buxarest sülh müqaviləsi bağlandı.
[[zh:第七次俄土战
Qaradırnaq
Qaradırnaq — Azərbaycan Respublikasının Bərdə rayonunun inzibati ərazi vahidində kənd.
Senecio maulinus
— fəsiləsinin  cinsinə aid biki növü.
Belçika ədəbiyyatı
Belçika ədəbiyyatı – Belçika şair və yazıçıların Belçika mədəniyyətinə, eləcə də dünya mədəniyyətinə bəxş etdikləri ədəbi-mədəni fikrin ən yaxşı nümunələri.
Belçika Avropanın "kiçik ölkə"lərindən biri olmasına baxmayaraq, bu ölkə dünya ədəbiyyatı və mədəniyyəti tarixinə bir çox görkəmli ədəbiyyat və mədəniyyət xadimləri bəxş etmişdir.
Belçika ədəbiyyatı orta əsrlərdə
Hələ Orta əsrlərdən etibarən flamand (əvvəllər bu ölkənin adı Flandriya, oranın əhalisi isə flamandlar adlanırdı) ədəbiyyatı inkişaf etməyə başlamış və dünya ədəbiyyatı xəzinəsini bir sıra qiymətli abidələrlə zənginləşdirmişdir. İlk flamand yazılı ədəbiyyat nümunələri hələ XIII əsrin lap əvvəllərində yaranmağa başlamışdır. XIII-XIV əsrlərdə Belçikada (Flandriyada) tarixi xronikalar, xaç yürüşləri barədə epik-qəhrəmanlıq dastanları yaranmışdır. Müəllifi məlum olmayan "Okassen və Nikolet" dastanı da məhz bu dövrdə Belçikada yazılmışdır. Bunlardan başqa, qədim Flandriyada zəngin şifahi xalq  ədəbiyyatı ilə yanaşı , cəngavərlik və şəhər ədəbiyyatının bir sıra nümunələri yaranmışdır. Belə ki, bu dövrdə burada fabliolar (yumoristik xalq hekayələri), xalq nəğmələri və povestləri, eləcə də cəngavərlik romanları yaranmışdır. J. de Konde və V. de Kuven bu dövrün məşhur şairləri olmuş, menestrellər yazmışlar. "Tülkünün tacqoyma mərasimi" anonim satirik-alleqorik əsəri xüsusilə diqqətəlayiqdir. Bundan başqa Orta əsrlər flamand ədəbiyyatında J.Fruassarın "Flandriyanın xronikası" yaranmış, novella janrı inkişaf etmişdir. A. de lya Sal "Yüz yeni  novella" əsərini, J.Şatlen isə siyasi və vətənpərvərlik şerlərini yazmışlar. Onu da qeyd etmək lazımdır ki, hələ lap qədim dövrlərdən başlayaraq Belçikada bədii ədəbiyyat, əsasən fransız və flamand dillərində yaranmışdır. İntibah dövrü flamand mədəniyyəti və incəsənəti xüsusilə inkişaf etmişdir. Bu dövrdə Flandriyada yaranmış sənətkarlar, rəssamlar, heykəltaraşlar, memarlar və zərgərlər Qərb mədəniyyətinin inkişafında əsaslı rol oynamışlar. Bir tərəfdən Fransa ilə, digər tərəfdən Almaniya və Niderland (Hollandiya) ilə həmsərhəd olan bu qədim Avropa ölkəsi əsl İntibah həyatı yaşamışdır. İntibah dövründə Belçika ədəbiyyatı digər Avropa ölkələrinin ədəbiyyatından xeyli zəif olsa da dünya ədəbiyyatı xəzinəsinə J.Lemerde Belj, A. de Eke, L. de Mazür, F. de Marniks de Sent-Aldeqond kimi fransız dilli ədiblər bəxş etmişdir. Əsasən fransız İntibah ədəbiyyatının ("Ülkər" şairləri, N.Marqarita , F.Rable və P.Ronsar) təsiri altında əsərlər yazan bu sənətkarlar ümumavropa mədəniyyərtinin zənginləşməsində müəyyən rol oynamışlar.
Flamand dilli bədii ədəbiyyatda
XIX əsrin 40–50-ci illərində Belçika ədəbiyyatı hələ müstəqil deyildi,sırf milli səciyyə daşımırdı.Bu ədəbiyyat,Avropa,xüsusilə də,fransız romantizminin təsiri altında idi.
XVII–XVIII əsrlərdə də Qərbi Avropada da tüğyan edən dini müharibələr zamanı Belçikada bədii ədəbiyyat böhran keçirirdi. Bu dövrdə yaşayıb yaratmış fransız dilli yazıçılar E.Bröşe de lya Krua və B.A. de Valef klassisizm üslubunda şerlər və poemalar yazmışlar. Ancaq XVIII əsrin ortalarına yaxın Belçika ədəbiyyatında bir sıra maarifçilik səciyyəli əsərlər meydana gəlmişdir. Bu dövrdə Lyej şəhəri mədəniyyət və ədəbiyyatın mərkəzinə çevrilir. Böyük fransız maarifçisi Volterin əsərləri və "Ensiklopedik jurnal" burada çap olunur. Bir sıra ədəbi cəmiyyətlər və dərnəklər yaranır .O.B.Rene və J.N.Bassanj vətənpərvərlik mövzusunda şerlər yazırdılar. XIX əsrin əvvəllərində Avropanın bir çox ölkələrində olduğu kimi, burada da romantizm ədəbi cərəyanı yaranır. Belçika romantikləri demək olar ki, başdan başa C.H.Bayronun (F.Lebrussar) və V.Hüqonun (A. van Hasselt) təsiri altında əsərlər yazırlar. A.Mok V.Skottun təsiri altında tarixi romanlar yazır. T.Vösternad və E.Vakken realist üslubda şerlər yazırlar.
Müasir Belçika ədəbiyyatı
Yeni Belçika ədəbiyyatının inkişafı, əsasən, XIX əsrin ikinci yarısından sonra xüsusi vüsət almışdır. Bu dövrdə, demək olar ki, flamand ədəbiyyatı və mədəniyyəti öz inkişafının ikinci İntibah mərhələsini yaşamışdır. Belə ki, Belçika ədəbiyyatının ümumavropa və dünya mədəniyyətinə daxil olan ən görkəmli nümayəndələri məhz XIX əsrin ikinci yarısında yetişmişdir. Bu dövrdən etibarən Belçikada kapitalist sənayeləşmə prosesi getdikcə genişlənməyə başlayır, kənd təsərrüfatı sürətlə zəifləyir , kəndlər boşalır və talanır , fəhlə və kapitalist münasibətləri bərqərar olur.
Fransız dilli yeni Belçika ədəbiyyatının yaradıcısı Şarl de Koster olmuşdur. Bu yazıçının ən məşhur əsəri olan "Ulenşpigel əfsanəsi" romanı dünyanın bir çox xalqlarının dillərinə tərcümə olunmuş və bu gün də sevilə-sevilə oxunur.
"Ulenşpigel əfsanəsi" romanı Belçikada siyasi mübarizənin gücləndiyi,fəhlə sinfinin oyandığı və xalq hərəkatının vüsət tapdığı bir dövrdə meydana gəlmişdir.Bu roman ilk növbədə xalq ədəbiyyatı ənənələri əsasında yaranmışdır.Belə ki,o dövrdə Belçikada milli yazılı ədəbiyyat elə də inkişaf etməmişdi və xalq ədəbiyyatı ənənələri daha güclü idi.Digər tərəfdən,bu roman xalq kütləsinə ünvanlandığına görə bu ənənələrə söykənməli idi.Nəhayət,bu roman peşəkar ədəbiyyat səviyyəsində qələmə alınmışdı ki,bu da həmin dövrdə Belçikada ümumavropa və xüsusilə roman-fransız ədəbi ənənələrinin çox geniş yayılması ilə bağlı olmuşdur.Həmin dövrdə fransız dilli Belçika mədəniyyəti digər Avropa dilləri ilə yanaşı,həmin dövrə qədər yaranmış çox qiymətli və zəngin fransız dilli ədəbiyyatın ənənələri əsasında formalaşmışdır.
Poliqlot
Poliqlot — Çox dil bilən adam.
Poliqlotların fenomeni
Təxminən 40 dil bilən Poliqlot Yevgeni Çernyavskiy, yazırdı:
"Sadəcə danışaraq hər yeni dil əvvəlkindən çox daha asandır".
Əgər şərti vahid üçün birinci dilin öyrənilməsi vaxtı səylərin məbləğini qəbul etməsə, onda ikincidə artıq səylərin yarısı lazım olacaq, üçüncüyə – 1/4, dördüncüyə – 1/8 və sair" O. Kotova.
Ancaq ABŞ jurnalist və filoloq Maykl Erard iddia edir ki, bir qayda olaraq, poliqlotlar, bacarıqlılar müxtəlif dillərdə danışmağa qaçmışdır, həmişə onlar yaxşı bilmirlər amma, çox dillərdə Kitab, qəzet, oxuyan poliqlotlar çox yaxşı danışırlar. Onun sözlərinə görə, hətta ən bağışlanmışlar çox olmayan altı-yeddinin arasında P. Deyniçenko dilləriylə keçmək asan bacarıqlıdır.
Popokatepetl (vulkan)
Popokatepetl fəaliyyətdə olan vulkan. İstaksiuatl sönmüş vulkanın yanındadır. Bu iki dağın adları - Popokatepetl və İstaksiuatl xalq arasında yayılmış əfsanənin qəhrəmanların adlarıdır.
Vulkanın ətrafında Puebla (vulkanın şərq hissəsində) ştatının paytaxtlarından ən əhəmiyyətli konurbasiya cəmlənmişdir, şimal-şərqdən Tlaskala və şimal-qərbdə Mexiko şəhəridir. (Mexiko şəhərində 20 milyondan çox insan yaşayır).
Flora (botanika)
thumb|Flora Flora (lat. Flora – Roma mifologiyasında çiçək və bahar tanrısı) — bitki növlərinin, mikroorqanizmlər in və göbələk lərin müəyyən vilayət, zona, rayon, bitki tipi, formasiya və ya biosenoz daxilində onların müasir təbii şəraiti və geoloji keçmişi ilə bağlı tarixən təşəkkültapmış məcmusu. Flora müxtəlif bitki qruplaşmalarının cəmidir. Florada növ əmələgəlmə prosesləri, bir növün digərini sıxışdırması, bitkilərin miqrasiyası və s. hadisələr səciyyəvidir. Hər hansı flora özünə məxsus müxtəlifliyi, yaş tərkibi, endemikl iyi ilə fərqlənir. Müəyyən ərazilərin lorası arasında fərqlər bu regionların geoloji tarixləri, həmçinin torpaq və iqlim şəraitlərinin müxtəlifliyi ilə bağlıdır.
Məs. Qafqazın florası, Azərbaycanın florası, sporlu bitkilərin florası, mamırların florası (brioflora), yosunların florası (alqoflora) və s. Hər bir floranın təyin əsası onun növ və cins tərkibinin aşkar edilməsidir. Flora haqqında məlumat (bilik) bitki örtüyünün təsnifatını düzgün tərtib etmək (qurmaq), geobotaniki məsələlərin həlli üçün vacib şərtdir.
Flora fondu – müəyyən regionun bitki növlərinin məcmusu.
Flora və faunanın analizi
Flora və faunanın analizi növlərin genetik, coğrafi, ekoloji, təsərrüfat və digər xassələrinə uyğun olaraq müəyyən ərazidə, bitki tipində və ya ekosistemdə flora və faunanın təhlili. Bütün hallarda flora və faunanın zənginliyinə və sistematik tərkibinə diqqət yetirilir. Bütün bunlar növlərin yerləşməsindən, mənşəyindən və tutduğu ərazinin böyüklüyündən asılıdır. Genetik təhlil zamanı genoelementlər ayırırlar: məs. keçmiş floranın reliktləri; müxtəlif dərəcədə adaptasiya olunmuş müxtəlif dövrlərin immiqrantları; gətirilmiş növlər (neofitlər). Coğrafi təhlildə geoelementlər ayırd edilir: endemlər, alloxtonlar və s.
Ekoloji təhlildə ekomorf və ya ekobiomorflar kimi ekoelementlər ayırd edilir. Flora və faunanın faydalılığı bu və ya digər coğrafi və ya inzibati rayonlara və vilayətlərə görə müəyyənləşdirilir. Bu zaman faydalı növlərin miqdarı müəyyən edilir və onlar müvafiq qruplara (dərman, qida, texniki, xəzlilik və s.) bölünür.
Yerin florası
Yerin florası hazırda 375 min növü birləşdirir ki, bunun da 250 mini çiçəkli bitkilərin payına düşür. Yerin florası materiklərin və onların hissələrinin florası, ada florası, dağ sistemlərinin florası və s.-a ayrılır. Bundan başqa, ayrı-ayrı sistematik qrupların, məsələn, yosunların florası, mamırların florası və s. ayırd edilir.
Kəraim dili
Kəraim dili — Kəraimlərin dili, Türk dillərinin Qıpçaq dilləri qrupuna aiddir.
Ümumi məlumat
Karaim dili və ya türkcəsi danışıq dili kimi işlədilir. Yəhudi dinindən olan karaimlər Litva, Ukrayna və Polşanın bəzi şəhərlərində yaşayırlar. Ədəbi dilləri yoxdur, amma yazıları vardır. Əvvəllər ibrani, sonralar isə kiril əlifbasını işlətmişlər. Əhalinin 1989-cu ildə həyata keçirilən ümumi siyahıya alınmasına görə keçmiş SSRİ-də 2600 nəfər karaim yaşamışdır. Onların 21 %-i karaim dilini işlətmişdir.
Dialektləri
Kəraim dilinin Krım dialekti mövcuddur.
Erməni Katolik Kilsəsi
Erməni Katolik Kilsəsi — mərkəzi Vatikanda yerləşən, Roma Papasına tabe kilsə. Erməni Qriqoryan Kilsəsindən ayrılmışdır və Qriqoryan kilsəsindən fərqli olaraq, Ermənistanda dövlət səviyyəsində təmsil olunmur. Kilsənin patriarxı Nerses Bedrosdur. Patriarx tərəfindən Papa hakimiyyəti rəsmən tanınır. Kilsənin ABŞ, Polşa, Fransa, Ermənistan və Argentina kimi ölkələrdə mərkəzləri fəaliyyət göstərir.
Oliqosen-Erkən Miosen (Maykop) epoxası
Oliqosen-Erkən Miosen (Maykop) epoxası
Relyefin inkişafının neotektonik mərhələsinin başlandığını təşkil edən Maykop əsrinin əvvəllərində Afrika - Ərəbistan və Avropa – Asiya litosfer tavalarının konvergensiyası güclənir və onların arasındakı tavaların kolliziyası nəticəsində dağlıq ərazilərdə qalxma, dağarası çökəkliklərdə isə nisbi enmə hərəkətləri güclənir. Bu dövrdən etibarən qalxma hərəkətləri üstünlük təşkil etməyə başlayır və beləliklə də ərazinin enmə təmayülü qalxma təmayülü ilə əvəz olunur. Bunun nəticəsində dənizin reqressiyası baş vermiş Böyük və Kiçik Qafqazın bir sıra sualtı kənar çökəklikləri qalxmağa məruz qalmış və geniş quru sahələrinə çevrilmişlər. Kür çökəkliyi isə gömülərək bu vaxtdan etibarən ilk dəfə olaraq vahid dağarası depressiya formasını almışdır.
Xəsili
Xəsili — Azərbaycan Respublikasının Bərdə rayonunun eyniadlı inzibati ərazi vahidində kənd.
Coğrafiyası və iqlimi
Xəsili kəndi rayon mərkəzindən və Bərdə dəmir yolu stansiyasından 15 km cənub-şərqdə, Qarabağ düzündədir.
Əhalisi
Əhalisi pambıqçılıq, taxılçılıq, heyvandarlıq və baramaçılıqla məşğuldur.
Dağınıq suincilosu
Gövdəsi 150 sm-ə qədər uzunluqda, nazik,çılpaq olan çoxillik ot bitkisidir.
Yarpaq
Yarpaqları açıq-yaşıl rənglidir,nazikdir; yarpaq ayasının uzunluğu 3-4 sm-dir,üçqat-üç hissəyə bölünmüş tükşəkilli payları vardır.
Çiçək
Çiçəklərinin diametri 8-10 mm-dir.Çiçək saplağı yarpaqlardan uzun və ya ona bərabərdir. Ləçəkləri əksinəyumurta-şəkillidir,ağ rənglidir, demək olar ki, kasa
yarpaqlarından iki dəfə uzundur.
Meyvə
Meyvələrinin sayı 15-30 ədəddir,yuxarı hissədə bozumtul-cod tüklüdür.
Çiçəkləməsi
Aprel
Azərbaycanda yayılması
BQ (Quba), BQ şərq, Kür-Araz oval., Kür düz., KQ şimal, KQ mərkəzi, Nax. dağ., Lənk. Oval. Ovalıqdan yuxarı dağ qurşağına qədər.
Yaşayış mühiti
Durğun və yavaş axan sularda, göllərdə rast gəlinir.
Təsərrüfat əhəmiyyəti
Parklardakı süni göl və akvariumlarda əkmək üçün istifadə olunur.Gövdəsi 150 sm-ə qədər uzunluqda, nazik,çılpaq olan çoxillik ot bitkisidir.
Misir heroqlifləri (M qrupu)
M qrupu 44 heroqlifdən ibarət olub, bura ot, papirus, xurma, lotos gülü, qamış və s. kimi təsvirlər daxildir.
Vakıflı
Vakıflı — Türkiyənin Samandağ bölgəsində yerləşən kənd. Vakıflı kəndi, Türkiyədə etnik mənsubiyyəti erməni olan yeganə kənddir. Musa dağının ətəklərində yerləşən kənd, Suriya sərhəddinə yaxındır. Kənd əhalisi cəmi 135 nəfərdir. Yerli əhali erməni dilinin qərb ləhçəsində danışması səbəbindən, şərq ermənilərini danışıq zamanı tam anlaya bilmirlər. Lakin ermənicə yalnız kiçik bir azlıq tərəfindən danışılmaqdadır və əksəriyyəti ana dili olaraq türk dilində danışır. Kənddə məktəb binası, tibb məntəqəsi və kilsə fəaliyyət göstərir.
Məlumat
Kəndin tarixi haqqında tarixi mənbələrdə müxtəlif məlumatlar vardır. Osmanlı mənbələrində kəndin Sultan II Mahmuddan əvvəlki vəziyyəti haqqında məlumat verilir. XIX əsrin ortalarına qədər Vakıflı yoğunolu kəndinin biçənək ərazisi olmuşdur. II Mahmud taxta gəldikdən sonra kəndi və ətraf əraziləri Muhayil adlı qibtiyə vermişdir. Bununla da kənd vəqf torpağı olaraq adlandırılmış və bu günki adını almışdır. Birinci dünya müharibəsi zamanı kənd əhalisi döyüşlərdə iştirak etməmək və bitərəf qalmaq məqsədi ilə kəndi tərk etmişlər. Əhali bir müddət Suriya ilə sərhəddə yerləşən dağda yaşamışdır. Dağda vəziyyətin əlverişsiz olması səbəbindən 1915-ci ildə kənd əhalisi fransız və ingilis gəmiləri vasitəsi ilə Port-Səidə getmişdir. 1918-ci ilə kimi Port-Səiddə qalan vakıflılar burada onlar üçün ayrılmış kiçik düşərgədə yaşayırdılar. Müharibənin bitməsindən sonra əhali kəndinə qayıtmışdır. Müharibədən sonrakı 20 il fransız idarəçiliyi altında keçmişdir. 1939-cu ilin 23 iyun tarixində kənd Türkiyənin nəzarəti altına keçmişdir. Rəsmi məlumatara əsasən Vakıflı kəndi Ermənistandan kənarda etnik ermənilərin yaşadığı yeganə erməni kəndi hesab olunur.
Muasir durum
Hal-hazırda kənddə Məryam Ana adlı kilsə fəaliyyət göstərir. Kilsənin keşişi vəfat etdiyindən gündəlik ibadətlər evlərdə icra edilir. Kənd əhalisinin əsas fəaliyyət sahəsi portağal bağlarında çalışmaqdır. İlin 9 ayı kənddə portağal yetişir. Vakıfıda məktəb binası olsa da, kənd əhalisinin sayı az olduğu üçün şagirdlər yaxınlığda yerləşən məktəbə gedirlər. Kənddə 38 evdə 135 nəfər yaşayır.
Hüseyn Talıbov
Talıbov Hüseyn Heydər oğlu —1964–1965-ci illərdə Xanlar Rayon Xalq Məhkəməsinin sədri, 1965–1970-ci illərdə Qax Rayon Xalq Məhkəməsinin sədri, 1970–1971-ci illərdə Zaqatala Rayon Xalq Məhkəməsinin sədri, 1971–1980-ci illərdə Azərbaycan Respublikası Ali Məhkəməsinin hakimi, 1980–1985-ci illərdə Azərbaycan Respublikası Ali Məhkəməsi sədrinin müavini, 1985–1986-cı illərdə Azərbaycan Respublikası Ali Məhkəməsi sədrinin birinci müavini, 1986–1992-ci illərdə Azərbaycan Respublikası Ali Məhkəməsinin sədri, 2007–2010-cu ildən Bakı Apelyasiya Məhkəməsinin hakimi. Hüquq elmləri namizədi.
Həyatı
Hüseyn Talıbov 1937-ci il noyabr ayının 16-da Gəncə şəhərində anadan olmuşdur. 1963-cü ildə Azərbaycan Dövlət Universitetinin (indiki Bakı Dövlət Universiteti) Hüquq fakültəsini bitirmişdir. 1964–1965-ci illərdə Xanlar Rayon Xalq Məhkəməsinin sədri, 1965–1970-ci illərdə Qax Rayon Xalq Məhkəməsinin sədri, 1970–1971-ci illərdə Zaqatala Rayon Xalq Məhkəməsinin sədri, 1971–1980-ci illərdə Azərbaycan Respublikası Ali Məhkəməsinin hakimi, 1980–1985-ci illərdə Azərbaycan Respublikası Ali Məhkəməsi sədrinin müavini, 1985–1986-cı illərdə Azərbaycan Respublikası Ali Məhkəməsi sədrinin birinci müavini, 1986–1992-ci illərdə Azərbaycan Respublikası Ali Məhkəməsinin sədri ve Ali Sovetin deputati.
1992–2000-ci illərdə Sumqayıt Şəhər Xalq Məhkəməsinin sədri. 1994-cü ildə H. Talıbov Sumqayıt Şəhər Məhkəməsinin sədri işlədiyi vaxt respublika məhkəmələri hakimlərinin konfransında Bakı şəhəri və respublikanın digər şəhər və rayon məhkəmələri hakimlərinin ixtisas kollegiyasının sədri seçilmişdir. Qanunun tələbinə görə, məhkəmələrə hakimlərin seçilməsi və onların vaxtından əvvəl geri çağırılması yalnız ixtisaslaşdırılmış kollegiyanın razılığı ilə olurdu. Həmçinin hakimlərə ixtisas dərəcəsi verilməsi və onların intizam məsuliyyətinə cəlb edilməsi məsələlərinə də həmin kollegiyada baxılırdı. 2000–2007-ci illərdə isə Azərbaycan Respublikası Apelyasiya Məhkəməsinin hakimi vəzifələrində çalışmışdır.
Azərbaycan Respublikası Milli Məclisinin 16 iyun 2007-ci il tarixli qərarı ilə Bakı Apellyasiya Məhkəməsinə hakim təsdiqlənmişdir.
Hüseyn Talıbov müstəqil Azərbaycan Respublikasının Ali Məhkəməsinin ilk sədri olub.
Hüquq elmləri namizədi idi.
Azərbaycan Respublikası Prezidentinin 21 noyabr 2008-ci il tarixli sərəncamı ilə"Tərəqqi" medalı ilə təltif edilmişdir.
Vənlik
Vənlik — Azərbaycan Respublikasının Cəlilabad rayonunun inzibati ərazi vahidində kənd.
Tarixi
Gözbulağın cənub-şərqində olan Vənlik kəndi XIX əsrin ikinci yarısında salınmışdır. Əhalinin əsas məşğuliyyəti maldarlıqdır. Ağacan bəy Şirinbəy oğlu adlı bir şəxs tərəfindən salınmış bu kəndin əhalisi demək olar ki, bir ailənin övladlarından əmələ gəlmişdir. 1907-ci ildə vəfat etmiş Ağacan bəy öz vəsiyyətinə görə bu kəndin mərkəzində yerləşən doğma mülkünün həyətində dəfn olunmuşdur. Ailənin digər üzvlərinin məzarları isə Pirhəsən və Ağdaş qəbristanlığındadır.
Toponimikası
Vənlik oyk., düz. Cəlilabad r-nunun Ağdaş i.ə.v.-də kənd. Fətullaqışlaq çayının sahilində, Burovar silsiləsinin ətəyindədir. Yaşayış məntəqəsi vən (göyrüş) sözündən və -lik şək.-sindən ibarət olub, “vən ağacı bitən yer, göyrüşlük” mənasındadır.
Əhalisi
2009-cu ilin siyahıyaalınmasına əsasən kənddə 436 nəfər əhali yaşayır.
İqtisadiyyatı
Əhalinin əsas məşğuliyyətini kənd təsərrüfatı-əkinçilik, maldarlıq və heyvandarlıq təşkil edir.
Senyoraj
Senoraj — Fransız sözü senyor (yəni, öz ərazisində pul çapetmə səlahiyyətinə malik yeganə feodal) sözündən yaranıb və pul çapı vasitəsi ilə yaradılan gəlir mənasını verir. Pul təklifindəki artım inflyasiyaya səbəb olur. Bəs nəticədə inflyasiya baş verəcəksə, mərkəzi banklar niyə pul çap edirlər? Bunun əsas səbəbi senyorajdır.
Dövlət müəyyən mal və xidmətlərin alınmasına, eləcə də əhalinin az gəlirli təbəqəsinə transfertlərə müəyyən xərclər çəkir. Hökumət bu xərcləri müxtəlif yollarla (vergi, məqsədli fondlardan büdcəyə transferlər, dövlət əmlakının satışından gəlirlər və s.) təmin edə bilər. Bu yollardan biri də senyorajdır. Senyoraj bir baxımdan inflyasiya vergisidir.
İnflyasiyanı bir vergi kimi görmək ilk növbədə çətin ola bilər. Nəticə etibarı ilə heç kimə vergi çeki gəlmir. Bəs belədirsə, bu vergini kim ödəyir? Cavab, pulu əlində saxlayanlardır. Belə ki, hökumət nə qədər pul çap edərsə, inflyasiya baş verər və pulun ala biləcəyi əmtəələrin həcmi azalar, yəni pulun real dəyəri aşağı düşər. Başqa sözlə, hökumət yeni pul çap etdikdə əhalinin əlindəki pulu daha dəyərsiz edir. Beləliklə də, senyoraj müəyyən mənada pulu əlində saxlayan əhaliyə tətbiq olunmuş bir vergi kimi dövlət xərclərini ödənilməsinə yönəldilmiş gəlir mənbəyidir.
Bir misalda göstərək. Təsəvvür edək ki, əvvəl ailə başçısı evin ehtiyaclarını ödəmək üçün 200 manat xərc çəkirdi. Hökumət külli miqdarda pul çap etdi və 10% həcmində inflyasiya yarandı. Nəticədə növbəti dəfə bir ailənin aylıq xərci 220 manat təşkil etdi. Arada yaranan 20 manatlıq fərq ailənin büdcə xərcləri təmin etmək üçün dövlətə ödədiyi vergilər kimi ailənin sərəncamında qalan pulu azaltdı.
Senecio stokesii
— fəsiləsinin  cinsinə aid biki növü.
Brus-le-Şato
Brus-le-Şato  — Fransa da kommuna, Cənub-Pireneylər regionunda yerləşir. Departament — Averon. Sen-Rom-de-Tarn kantonuna daxildir. Kommunanın dairəsi — Miyo.
INSEE kodu — 12037.
Əhalisi
2008-ci ildə əhalinin sayı 165 nəfər təşkil edirdi.
İqtisadiyyatı
2007-ci ildə 104 yaşda olan (15-64 yaş arasında) 62 nəfər iqtisadi fəal, 42 nəfər fəaliyyətsizdir (fəaliyyət göstərici 59,6%, 1999-cu ildə bu göstərici 69,8%). Fəal olan 62 nəfərdən (37 kişi və 23 qadın), 2 nəfər işsizdir (0 kişi və 2 qadın). Aktiv olmayan 42 nəfər arasında şagird və ya tələbə, 22 nəfər təqaüdçü, 14 nəfər digər səbəblərə görə hərəkətsizdir. .
Senecio mauricei
— fəsiləsinin  cinsinə aid biki növü.
Topayarpaq quşüzümü
Kladod
Kladodların uzunluğu 2 sm-ə qədərdir,gövdə üzərində dəstə şəklində oturmuş,çoxsaylıdır, dəstədə 20 ədədə qədərdir, budaq üzərində isə 3-6 ədəd və daha çoxdur, sivri üç tinli və parlaqdır, kənarları xırda dişlidir.
Çiçək
Çiçəkləri sonuncu sıradakı budağın ucunda yerləşmişdir.
Giləmeyvə
Giləmeyvələri qırmızı və ya qırmızımtıl-qara rəngdədir, dəyirmidir, diametri 4-5 mm-ə yaxındır.
Çiçəkləməsi
May
Meyvə verməsi
May-İyun
Azərbaycanda yayılması
Azərbaycanın bütün rayonlarında. Ovalıqdan orta dağ qurşağına qədər.
Yaşayış mühiti
Kolluqlarda, meşələrdə,bağlarda, yarğanlarda, daşlı yerlərdə,qumluqlarda, çay və kanalların sahilində rast gəlinir.
Təsərrüfat əhəmiyyəti
Cavan zoğları qidada istifadə olunur.
Ərdoğanizm
Ərdoğançılıq, Ərdoğanizm, Tayyibizm və ya Tayyibçilik — 2003-cü ildə Baş nazir olmuş və 2014-cü ildə Prezidentliyə seçilənə qədər vəzifə yerinə yetirən Türkiyə Prezidenti və keçmiş Baş nazir Rəcəb Tayyib Ərdoğanın siyasi ideallarına aiddir.Pan-islamizm ideologiyası ilə əldə etdiyi hörmətlə bugün Ərdoğan hər yerdən izləyicilərə malikdir. , Ərdoğanın populyarlığının əhəmiyyətli dərəcədə azalmasına səbəb olan isə 2018 Türk iqtisadi böhranı idi. Onun ideoloji kökləri Türkiyə mühafizəkarlığından qaynaqlanır və ən çox üstünlük təşkil edən siyasi tərəfdarı, Ədalət və İnkişaf Partiyası (AKP), Ərdoğanın 2001-ci ildə qurduğu bir partiyadır.
Abdal (Ağdam)
Abdal Ağdam rayonunun Gülablı inzibati ərazi vahidində kənd. Dağ yamacındadır.
Tarixi
1905–1918 ciillərdə kəndə Ermənistan silahlı qüvvələri tərəfindən basqınlar olub və xeyli sayda insan öldürüb və işgəncələrə məruz qalıb. Abdal kəndi 1992-ci il sentyabrın 4-də Ermənistan ordusu tərəfindən işğal olunmuş, 20 noyabr 2020-ci il tarixində Dağlıq Qarabağ atəşkəs bəyanatının şərtlərinə əsasən Azərbaycan Silahlı Qüvvələri kəndə daxil olmuş, kənd işğaldan azad olunmuşdur.
Toponimikası
ABDAL — Yuxari Qarabagın Vərəndə nahiyəsində kənd adı. İndi Ağdam rayonunda Abdal-Gülablı. Yerli tam adı Abdal-Bulaq. Kənddə Xanımbulaq, Damcıbulaq, Bəybulaq və s. bulaqlar var.
Laçın qəsəbəsinin qədim adı Abdallar, Laçın rayonu ilə Ordubad r-nu arasında Abdaldağ, Xocavənd r-nunda Bəhrəmli kəndi ərazisində Abdallar qışlağı, Ordubad və Tovuz rayonlarında Abdal dağ adları, orta əsrlərdə İrəvan əyalətində Abdal, Abdallar-Ulya, Abdaloğlu, Gürcüstanın Bolnisi rayonunda Abdallı, Şimali Qafqazın Ter əyalətində Abdaldağ toponimləri mənşəcə eynidir. Eramızın 1 minilliyinin 1 yarısında Orta Asiyada mövcud olmuş Abdal tayfa nümayəndələri müxtəlif istiqamətlərə köçmüş və onların müəyyən hissəsi Cənubi Qafqaza gəlmişdir. Albaniyada ermənicə yazılışda Heptal formasında bu tayfanın yaşadığını VII əsr alban tarixçisi Moisey Kalankatlı yazmışdır. Abdal adlı tayfa başqırdlarda, qazaxlarda və türkmənlərdə də vardır. Cənubi Qafqazda Abdallı kənd adlarının bəziləri Qızılbaşların (XV əsr) Şamlı tayfasının Abdallı qolunun məskunlaşması ilə bağlıdır.
Tarixi mənbələrdə Abdal-Gülablı tayfalarından bir neçəsi 16-cı əsrin əvvəllərində buradan Kür-Araz ovalığına əsasəndə Cavad qəzasına (indiki Salyan rayonunun Qarabağlı kəndi) ərazisinə yerləşmişlər və həmin kəndin əsasını qoyanlardan olmuşlar.